**ΣΥΝΗΜΜΕΝΟ 1**

ΠΡΟΣΧΕΔΙΟ

ΝΟΜΟΣΧΕΔΙΟΥ ΜΕ ΤΙΤΛΟ

ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ

 ΝΟΜΟ ΤΟΥ 2021

|  |  |
| --- | --- |
| ΠροοίμιοΕπίσημηΕφημερίδατης ΕΕ: L 328,18.12.2019,σ.7 | Για σκοπούς πλήρους εναρμόνισης με την πράξη της Ευρωπαϊκής Ένωσης με τίτλο Οδηγία 2019/2161 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019 για την τροποποίηση της Οδηγίας 93/13/ΕΟΚ του Συμβουλίου, και των οδηγιών 98/6/ΕΚ, 2005/29/ΕΚ και 2011/83/ΕΕ του Ευρωπαϊκού Κοινοβουλίου και του Συμβουλίου όσον αφορά την καλύτερη επιβολή και τον εκσυγχρονισμό των κανόνων της Ένωσης για την προστασίας των καταναλωτών. |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. 1. Ο παρών Νόμος θα αναφέρεται ως «Ο περί Προστασίας του Καταναλωτή (Τροποποιητικός) Νόμος του 2021» και θα διαβάζεται μαζί με τον περί Προστασίας του Καταναλωτή Νόμο του 2021 (που στο εξής θα αναφέρεται ως «ο βασικός νόμος»).
 |
|  |  |
| Τροποποίηση του άρθρου του 4 τουβασικού νόμου. | 1. 2. Το άρθρο 4 του βασικού νόμου τροποποιείται ως ακολούθως:
 |
|  |  |
|  | (α) | Με την αντικατάσταση του ορισμού «προϊόν», με τον ακόλουθο νέο ορισμό: |
|  |  |
|  | 1. «προϊόν» σημαίνει κάθε αγαθό ή υπηρεσία, συμπεριλαμβανομένης της ακίνητης περιουσίας και του ψηφιακού περιεχομένου, καθώς και των δικαιωμάτων και υποχρεώσεων»¨ ∙
 |
|  |  |
|  | (β) | με την προσθήκη στην κατάλληλη αλφαβητική σειρά, των ακόλουθων νέων ορισμών: |
|  |  |
|  | 1. «επιγραμμική αγορά» σημαίνει την υπηρεσία, η οποία χρησιμοποιεί λογισμικό, συμπεριλαμβανομένου ιστότοπου, μέρους ιστότοπου ή εφαρμογής, το οποίο διαχειρίζεται εμπορευόμενος ή άλλος εξ ονόματος του εμπορευομένου και η οποία επιτρέπει στους καταναλωτές να συνάπτουν εξ αποστάσεως συμβάσεις με άλλους εμπορευόμενους ή καταναλωτές, χρησιμοποιώντας λογισμικό, συμπεριλαμβανομένου ιστότοπου, μέρους ιστότοπου ή εφαρμογής, το οποίο διαχειρίζεται εμπορευόμενος ή άλλος εξ ονόματος του εμπορευομένου∙
 |
|  |  |
|  | «κατάταξη» σημαίνει την σχετική προβολή που δίδεται σε προϊόντα όπως παρουσιάζονται, οργανώνονται ή κοινοποιούνται από τον εμπορευόμενο, ανεξαρτήτως των τεχνολογικών μέσων που χρησιμοποιούνται για την εν λόγω παρουσίαση, οργάνωση ή κοινοποίηση. |
|  |  |
| Τροποποίησητου άρθρουτου 6 τουβασικούνόμου. | 3. Το εδάφιο (3) του άρθρου (6) του βασικού νόμου τροποποιείται με την προσθήκη, αμέσως μετά την παράγραφο (β) αυτού, της ακόλουθης νέας παραγράφου: |
|  |  |  |
|  | *«(γ)* | *κάθε εμπορική προώθηση αγαθού, σε ένα κράτος μέλος, ως πανομοιότυπου με αγαθό που αποτελεί αντικείμενο εμπορίας σε άλλα κράτη μέλη, ενώ το εν λόγω αγαθό έχει σαφώς διαφορετική σύσταση η χαρακτηριστικά, εκτός εάν αιτιολογείται από θεμιτούς και αντικειμενικούς παράγοντες».* |
|  |  |
| Τροποποίηση του άρθρου 7 του βασικού νόμου.  | 4. Το άρθρο 7 του βασικού νόμου τροποποιείται ως ακολούθως: |
|  |  |
|  | (α) | με την αντικατάσταση της παραγράφου (δ) του εδαφίου (4) αυτού, με την ακόλουθη νέα παράγραφο: |
|  |  |
|  |  | «(δ) οι ρυθμίσεις για την πληρωμή, την παράδοση και την εκτέλεση, εφόσον αποκλίνουν από τις απαιτήσεις επαγγελματικής ευσυνειδησίας.» ∙ |
|  |  |
|  | (β) | με την προσθήκη, αμέσως μετά την παράγραφο (ε), της ακόλουθης νέας παραγράφου: |
|  |  |
|  |  | «(στ) για προϊόντα που προσφέρονται σε επιγραμμικές αγορές, κατά πόσον ο τρίτος που προσφέρει τα προϊόντα είναι εμπορευόμενος ή όχι, με βάση τη δήλωση του εν λόγω τρίτου στον πάροχο της επιγραμμικής αγοράς.»∙ |
|  |  |
|  | (γ) | με την προσθήκη, αμέσως μετά το εδάφιο 4, του ακόλουθου νέου εδαφίου: |
|  |  |
|  |  | «(4Α)‘Όταν παρέχεται στους καταναλωτές η δυνατότητα αναζήτησης προϊόντων που προσφέρονται από διαφορετικούς εμπορευόμενους ή από καταναλωτές, βάσει ερωτήματος υπό μορφή λέξης-κλειδιού, φράσης ή άλλου στοιχείου, ανεξαρτήτως του τόπου στον οποίο ολοκληρώνονται τελικά οι εν λόγω συναλλαγές, θεωρείται ουσιώδους σημασίας η παροχή γενικών πληροφοριών, σε ειδικό τμήμα της επιγραμμικής διεπαφής, άμεσα και εύκολα προσβάσιμου από τη σελίδα όπου παρουσιάζονται τα αποτελέσματα της αναζήτησης, όσον αφορά τις βασικές παραμέτρους που καθορίζουν την κατάταξη των προϊόντων, τα οποία παρουσιάζονται στον καταναλωτή, ως αποτέλεσμα του ερωτήματος αναζήτησης και τη σχετική σημασία των εν λόγω παραμέτρων έναντι άλλων.Νοείται ότι εξαιρούνται της εν λόγω υποχρέωσης οι πάροχοι επιγραμμικών μηχανών αναζήτησης, όπως αυτοί ορίζονται στην παράγραφο (6) του άρθρου 2 του Κανονισμού (ΕΕ) 2019/1150 του Ευρωπαϊκού Κοινοβουλίου και του Συμβουλίου.»  |
|  |  |
|  | (δ) | με την προσθήκη, αμέσως μετά το εδάφιο 5, του ακόλουθου νέου εδαφίου: |
|  |  |
|  |  | «(6) Όταν ο εμπορευόμενος παρέχει πρόσβαση σε αξιολογήσεις προϊόντων από καταναλωτές, θεωρείται ουσιώδους σημασίας η παροχή πληροφοριών σχετικά με το κατά πόσον και με ποιόν τρόπο ο έμπορος διασφαλίζει ότι οι δημοσιευμένες αξιολογήσεις προέρχονται από καταναλωτές που έχουν όντως χρησιμοποιήσει ή αγοράσει το προϊόν».  |
|  |  |
| Τροποποίηση του άρθρου 14 του βασικού νόμου.  | 5. Το άρθρο 14 του βασικού νόμου τροποποιείται ως ακολούθως: |
|  |  |
|  | (α) | με την αντικατάσταση του εδαφίου (α) αυτού, με το ακόλουθο νέο εδάφιο: |
|  |  |
|  |  | «(α) Το παρόν Μέρος εφαρμόζεται, βάσει των όρων και στο βαθμό που ορίζεται στις διατάξεις του, σε οποιαδήποτε σύμβαση συνάπτεται μεταξύ ενός εμπορευόμενου και ενός καταναλωτή, όπου ο καταναλωτής καταβάλλει ή αναλαμβάνει να καταβάλει το τίμημα. Εφαρμόζεται σε συμβάσεις προμήθειας νερού, φυσικού αερίου, ηλεκτρικής ενέργειας ή τηλεθέρμανσης, μεταξύ άλλων και από δημόσιους παρόχους, στο βαθμό που τα προϊόντα αυτά παρέχονται σε συμβατική βάση».  |
|  |  |
|  | (β) | με την προσθήκη, αμέσως μετά του εδαφίου (α) αυτού, του ακόλουθου νέου εδαφίου 2Α: |
|  |  |
|  |  | «(2Α) Το παρόν Μέρος, εφαρμόζεται επίσης όταν ο εμπορευόμενος προμηθεύει ή αναλαμβάνει να προμηθεύσει ψηφιακό περιεχόμενο, το οποίο δεν παρέχεται σε υλικό μέσο ή ψηφιακή υπηρεσία προς τον καταναλωτή και ο καταναλωτής παρέχει ή αναλαμβάνει να παράσχει δεδομένα προσωπικού χαρακτήρα στον εμπορευόμενο, εξαιρουμένης της περίπτωσης κατά την οποία τα δεδομένα προσωπικού χαρακτήρα που παρέχει ο καταναλωτής υποβάλλονται σε επεξεργασία από τον εμπορευόμενο με αποκλειστικό σκοπό την παροχή ψηφιακού περιεχομένου που δεν παρέχεται σε υλικό μέσο ή ψηφιακής υπηρεσίας, σύμφωνα με το παρόν Μέρος, ή προκειμένου ο εμπορευόμενος να συμμορφωθεί με τις νομικές απαιτήσεις, στις οποίες υπόκειται και ο εμπορευόμενος δεν επεξεργάζεται τα εν λόγω δεδομένα για κανένα άλλο σκοπό». |
|  |  |
|  | (γ) | με την προσθήκη στην παράγραφο (ια) του εδαφίου (3) αυτού, του αριθμού 31, αμέσως μετά τον αριθμό 30 (δεύτερη γραμμή). |
|  |  |
|  | (δ) | με την προσθήκη, αμέσως μετά την παράγραφο (ιδ) αυτού, της ακόλουθης νέας παραγράφου: |
|  |  |
|  |  | «(ιε) για οποιαδήποτε αγαθά τα οποία πωλούνται στο πλαίσιο αναγκαστικής εκτέλεσης ή με άλλο τρόπο από δικαστική αρχή».  |
|  |  |
| Τροποποίηση του άρθρου 15 του βασικού νόμου.  | 6. Το άρθρο 15 του βασικού νόμου τροποποιείται ως ακολούθως: |
|  | (α) | Με την αντικατάσταση του ορισμού «αγαθά» με τον ακόλουθο νέο ορισμό: |
|  |  |
|  | « αγαθό» σημαίνει-  |
|  |  |
|  | (i) | κάθε ενσώματο κινητό αντικείμενο, καθώς και το νερό, το φυσικό αέριο και την ηλεκτρική ενέργεια, εφόσον διατίθενται προς πώληση σε περιορισμένο όγκο ή καθορισμένη ποσότητα· |
|  |  |
|  | (ii) | κάθε ενσώματο κινητό αντικείμενο, το οποίο ενσωματώνει και/ή διασυνδέεται με ψηφιακό περιεχόμενο ή ψηφιακή υπηρεσία κατά τέτοιο τρόπο, ώστε η απουσία του εν λόγω ψηφιακού περιεχομένου ή της εν λόγω ψηφιακής υπηρεσίας να παρεμποδίζει τα αγαθά από το να εκτελούν τις λειτουργίες τους («αγαθά με ψηφιακά στοιχεία»)· |
|  |  |
|  | (β) | με την προσθήκη, στην κατάλληλη αλφαβητική σειρά, του ακόλουθου νέου ορισμού: |
|  |  |
|  | «προσωπικά δεδομένα» σημαίνει κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («υποκείμενο των δεδομένων») ∙ ως ταυτοποιήσιμο φυσικό πρόσωπο ορίζεται το πρόσωπο του οποίου η ταυτότητα μπορεί να εξακριβωθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, σε αριθμό ταυτότητας, σε δεδομένα θέσης, σε επιγραμμικό αναγνωριστικό ταυτότητας ή σε έναν η περισσότερους παράγοντες που προσιδιάζουν στη σωματική, φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου.  |
|  |  |
|  | (γ) |  με την αντικατάσταση του ορισμού «σύμβαση πώλησης» με τον ακόλουθο νέο ορισμό: |
|  |  |
|  | «σύμβαση πώλησης» σημαίνει κάθε σύμβαση, βάσει της οποίας, ο εμπορευόμενος μεταβιβάζει ή αναλαμβάνει να μεταβιβάσει την κυριότητα αγαθών στον καταναλωτή, συμπεριλαμβανομένης κάθε σύμβασης που έχει ως αντικείμενο ταυτόχρονα την παροχή αγαθών και υπηρεσιών ∙  |
|  |  |
|  | (δ) |  με την αντικατάσταση του ορισμού «σύμβαση παροχής υπηρεσιών» με τον ακόλουθο νέο ορισμό: |
|  |  |
|  | «σύμβαση παροχής υπηρεσιών» σημαίνει κάθε σύμβαση πώλησης, βάσει της οποίας ο εμπορευόμενος παρέχει ή αναλαμβάνει να παράσχει υπηρεσία, συμπεριλαμβανομένης ψηφιακής υπηρεσίας, στον καταναλωτή ∙  |
|  |  |
|  | (ε) |  με την αντικατάσταση του ορισμού «ψηφιακό περιεχόμενο» με τον ακόλουθο νέο ορισμό» : |
|  |  |
|  | «ψηφιακό περιεχόμενο» σημαίνει τα δεδομένα τα οποία παράγονται και παρέχονται σε ψηφιακή μορφή· |
|  |  |
|  | (στ) | με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών των: |
|  |  |
|  | «διαλειτουργικότητα» σημαίνει την ικανότητα του ψηφιακού περιεχομένου ή της ψηφιακής υπηρεσίας να λειτουργεί με υλικό ή λογισμικό διαφορετικό από εκείνα με τα οποία χρησιμοποιούνται συνήθως ψηφιακό περιεχόμενο ή ψηφιακές υπηρεσίες ιδίου τύπου∙ |
|  |  |
|  | «επιγραμμική αγορά» σημαίνει την υπηρεσία, η οποία χρησιμοποιεί λογισμικό, συμπεριλαμβανομένου ιστότοπου, μέρους ιστότοπου ή εφαρμογής, το οποίο διαχειρίζεται εμπορευόμενος ή άλλος εξ ονόματος του εμπορευόμενου και η οποία επιτρέπει στους καταναλωτές να συνάπτουν εξ αποστάσεως συμβάσεις με άλλους εμπορευόμενους ή καταναλωτές ∙ |
|  |  |
|  | «λειτουργικότητα» σημαίνει την ικανότητα του ψηφιακού περιεχομένου ή της ψηφιακής υπηρεσίας να εκτελεί τις λειτουργίες του, έχοντας υπόψη τον σκοπό του· |
|  |  |
|  | «συμβατότητα» σημαίνει την ικανότητα του ψηφιακού περιεχομένου ή της ψηφιακής υπηρεσίας να λειτουργήσει με υλικό ή λογισμικό με το οποίο χρησιμοποιούνται συνήθως ψηφιακό περιεχόμενο ή ψηφιακές υπηρεσίες ιδίου τύπου, χωρίς την ανάγκη μετατροπής του ψηφιακού περιεχομένου ή της ψηφιακής υπηρεσίας· |
|  |  |
|  | «πάροχος επιγραμμικής αγοράς» σημαίνει κάθε εμπορευόμενο, ο οποίος παρέχει επιγραμμική αγορά στους καταναλωτές ∙  |
|  |  |
|  | «ψηφιακή υπηρεσία» σημαίνει :(α) υπηρεσία η οποία επιτρέπει στον καταναλωτή να δημιουργεί, να επεξεργάζεται, να αποθηκεύει δεδομένα σε ψηφιακή μορφή και/ή να έχει πρόσβαση σε αυτά· ή |
|  |  |
|  | (β) υπηρεσία η οποία επιτρέπει την ανταλλαγή δεδομένων σε ψηφιακή μορφή και/ή κάθε άλλη αλληλεπίδραση με τα δεδομένα αυτά, τα οποία αναφορτώνονται ή δημιουργούνται από τον καταναλωτή ή άλλους χρήστες της εν λόγω υπηρεσίας. |
|  |  |
| Τροποποίηση του άρθρου 16 του βασικού νόμου. | 7. Το άρθρο 16 του βασικού νόμου τροποποιείται ως ακολούθως: |
|  |  |
|  | (i) | Με την αντικατάσταση της παραγράφου (ε) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(ε) επιπλέον της υπενθύμισης περί ύπαρξης της νομικής εγγύησης για την συμμόρφωση αγαθών ψηφιακού περιεχομένου και ψηφιακών υπηρεσιών, την υπενθύμιση περί ύπαρξης εξυπηρέτησης μετά την πώληση και, κατά περίπτωση, εμπορικών εγγυήσεων, μαζί με τους σχετικούς όρους εφαρμογής.» |
|  |  |
|  | (ii) |  με την αντικατάσταση της παραγράφου (ζ) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(ζ) κατά περίπτωση, τις δυνατότητες λειτουργίας μαζί με τα ισχύοντα τεχνικά μέτρα προστασίας, αγαθών με ψηφιακά στοιχεία, ψηφιακού περιεχομένου και ψηφιακών υπηρεσιών ∙» |
|  |  |
|  | (iii) |  με την αντικατάσταση της παραγράφου (η) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(η) κατά περίπτωση, κάθε αξιόλογη συμβατότητα και διαλειτουργικότητα αγαθών με ψηφιακά στοιχεία, ψηφιακού περιεχομένου και ψηφιακών υπηρεσιών, της οποίας ο εμπορευόμενος έχει γνώση ή ευλόγως αναμένεται να έχει γνώση∙» |
|  |  |
| Τροποποίηση του άρθρου 17 του βασικού νόμου. | 8. Το άρθρο 17 του βασικού νόμου τροποποιείται ως ακολούθως: |
|  |  |
|  | (i) | Με την αντικατάσταση της παραγράφου (γ) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(γ) τη γεωγραφική διεύθυνση, όπου ο εμπορευόμενος είναι εγκατεστημένος, καθώς και τον αριθμό τηλεφώνου και τη διεύθυνση ηλεκτρονικού ταχυδρομείου του. Σε περίπτωση κατά την οποία, ο εμπορευόμενος παρέχει άλλα μέσα επιγραμμικής επικοινωνίας που διασφαλίζουν ότι ο καταναλωτής μπορεί να διατηρήσει οποιαδήποτε γραπτή επικοινωνία με τον εμπορευόμενο σε σταθερό μέσο, συμπεριλαμβανομένης της ημερομηνίας και της ώρας της εν λόγω επικοινωνίας, η ενημέρωση περιλαμβάνει επίσης λεπτομέρειες σχετικά με τα εν λόγω άλλα μέσα, τα οποία διασφαλίζουν τη γρήγορη και αποτελεσματική επικοινωνία του καταναλωτή με τον εμπορευόμενο και, κατά περίπτωση, ο εμπορευόμενος παρέχει επίσης τη γεωγραφική διεύθυνση και τα στοιχεία ταυτότητας του εμπορευομένου για λογαριασμό του οποίου ενεργεί.»· |
|  |  |
|  | (ii) | με την προσθήκη αμέσως μετά την παράγραφο (ε) του εδαφίου (1) αυτού, της ακόλουθης νέας παραγράφου: |
|  |  |
|  |  | «(εα) κατά περίπτωση, ότι η τιμή εξατομικεύτηκε βάσει αυτοματοποιημένης λήψης αποφάσεων ∙» |
|  |  |
|  | (iii) | με την αντικατάσταση της παραγράφου (ιβ) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(ιβ) υπενθύμιση της ύπαρξης νόμιμης εγγύησης για τη συμμόρφωση των αγαθών, του ψηφιακού περιεχομένου και των ψηφιακών υπηρεσιών ∙» |
|  |  |
|  | (iv) | με την αντικατάσταση της παραγράφου (ιη) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(ιη) κατά περίπτωση, τις δυνατότητες λειτουργίας, μαζί με τα ισχύοντα τεχνικά μέτρα προστασίας, των αγαθών με ψηφιακά στοιχεία, του ψηφιακού περιεχομένου και των ψηφιακών υπηρεσιών ∙» |
|  |  |
|  | (v) | με την αντικατάσταση της παραγράφου (ιθ) του εδαφίου (1) αυτού, με την ακόλουθη νέα παράγραφο: |
|  |  |
|  |  | «(ιθ) κατά περίπτωση, κάθε αξιόλογη συμβατότητα και διαλειτουργικότητα αγαθών με ψηφιακά στοιχεία, ψηφιακού περιεχομένου και των ψηφιακών υπηρεσιών, της οποίας ο εμπορευόμενος έχει γνώση ή ευλόγως αναμένεται να έχει γνώση∙» |
|  |  |
|  | (vi) | με την αντικατάσταση του εδαφίου (4) με το ακόλουθο νέο εδάφιο: |
|  |  |
|  |  | «(4) Οι πληροφορίες που αναφέρονται στα στοιχεία (η), (θ) και (ι) της παραγράφου (1) του παρόντος άρθρου μπορούν να παρέχονται με το υπόδειγμα οδηγιών για την υπαναχώρηση που παρατίθεται στο Παράρτημα IΙΙ, παράγραφος Α. Ο εμπορευόμενος έχει εκπληρώσει τις υποχρεώσεις παροχής πληροφοριών, όπως αυτές ορίζονται στις παραγράφους (η), (θ) και (ι) του εδαφίου (1) του παρόντος άρθρου, εφόσον έχει παράσχει τις εν λόγω οδηγίες, σωστά συμπληρωμένες, στον καταναλωτή. Οι αναφορές στην περίοδο υπαναχώρησης 14 ημερών στο υπόδειγμα οδηγιών για την υπαναχώρηση που παρατίθεται στο Παράρτημα IΙΙ τμήμα Α αντικαθίστανται από αναφορές σε περίοδο υπαναχώρησης 30 ημερών, στην περίπτωση που αναφέρεται στο άρθρο 20 (1Α).  |
|  |  |
|  | (vii) | με την προσθήκη του νέου εδαφίου 6Α : |  |
|  |  |
|  |  | «6Α.Προτού ο καταναλωτής δεσμευτεί από εξ αποστάσεως σύμβαση ή οποιαδήποτε αντίστοιχη προσφορά σε επιγραμμική αγορά, ο πάροχος της επιγραμμικής αγοράς, με την επιφύλαξη του Μέρους ΙΙ του παρόντος Νόμου, παρέχει στον καταναλωτή τις ακόλουθες πληροφορίες με τρόπο σαφή και κατανοητό, αλλά και κατάλληλο για τα μέσα επικοινωνίας εξ αποστάσεως: |
|  |  |
|  |  | (α) γενικές πληροφορίες, που είναι διαθέσιμες σε ειδικό τμήμα της επιγραμμικής διεπαφής, άμεσα και εύκολα προσβάσιμο από τη σελίδα όπου παρουσιάζονται οι προσφορές, σχετικά με τις βασικές παραμέτρους που καθορίζουν την κατάταξη, όπως ορίζεται στο Μέρος ΙΙ του παρόντος Νόμου, των προσφορών που παρουσιάζονται στον καταναλωτή ως αποτέλεσμα του ερωτήματος αναζήτησης, και τη σχετική σημασία των εν λόγω παραμέτρων έναντι άλλων ∙ |
|  |  |
|  |  | (β) κατά πόσον ο τρίτος που προσφέρει τα αγαθά, τις υπηρεσίες ή το ψηφιακό περιεχόμενο είναι εμπορευόμενος ή όχι, με βάση τη δήλωση του εν λόγω τρίτου στον πάροχο της επιγραμμικής αγοράς ∙ |
|  |  |
|  |  | (γ) σε περίπτωση κατά την οποία, ο τρίτος που προσφέρει τα αγαθά, τις υπηρεσίες ή το ψηφιακό περιεχόμενο δεν είναι εμπορευόμενος, ότι τα δικαιώματα των καταναλωτών που απορρέουν από το δίκαιο της Ένωσης για την προστασία των καταναλωτών δεν εφαρμόζονται στη σύμβαση, |
|  |  |
|  |  | (δ) κατά περίπτωση, τον τρόπο επιμερισμού των υποχρεώσεων που σχετίζονται με τη σύμβαση μεταξύ του τρίτου που προσφέρει τα αγαθά, τις υπηρεσίες ή το ψηφιακό περιεχόμενο και του παρόχου της επιγραμμικής αγοράς, πληροφορία η οποία δεν θίγει οποιαδήποτε ευθύνη που ενδέχεται να φέρει σε σχέση με τη σύμβαση, δυνάμει άλλης ενωσιακής ή εθνικής νομοθεσίας, ο πάροχος της επιγραμμικής αγοράς ή ο εμπορευόμενος που αποτελεί τον τρίτο.». |
|  |  |
| Tροποποίηση του άρθρου 18 του βασικού νόμου. | 9. Το άρθρο 18 βασικού νόμου τροποποιείται με την αντικατάσταση του εδαφίου (3) αυτού, με το ακόλουθο νέο εδάφιο: |
|  |  |
|  |  | «(3) Εφόσον ο καταναλωτής επιθυμεί την εκτέλεση υπηρεσιών ή την προμήθεια νερού, φυσικού αερίου ή ηλεκτρικής ενέργειας, όταν δεν διατίθενται προς πώληση σε περιορισμένο όγκο ή σε καθορισμένη ποσότητα, ή την παροχή τηλεθέρμανσης, να άρχεται στη διάρκεια της περιόδου υπαναχώρησης που προβλέπεται στο άρθρο 20(2) και η σύμβαση υποχρεώνει τον καταναλωτή να καταβάλει τίμημα, ο εμπορευόμενος απαιτεί από τον καταναλωτή να καταθέσει τη ρητή αίτησή του πάνω σε σταθερό μέσο και ζητεί από τον καταναλωτή να αναγνωρίσει ότι, μόλις η σύμβαση εκτελεσθεί πλήρως από τον εμπορευόμενο, ο καταναλωτής θα απολέσει το δικαίωμα υπαναχώρησης.». |
|  |  |
| Tροποποίηση του άρθρου 19 του βασικού νόμου. | 10. Το άρθρο 19 του βασικού νόμου τροποποιείται ως ακολούθως: |
|  |  |
|  | (i) | με την αντικατάσταση του εδαφίου (4) αυτού, με το ακόλουθο νέο εδάφιο: |
|  |  |
|  |  | «(4)  Εάν η σύμβαση συνάπτεται με μέσο επικοινωνίας εξ αποστάσεως το οποίο παρέχει περιορισμένο χώρο ή χρόνο για την απεικόνιση των πληροφοριών, ο εμπορευόμενος παρέχει, πάνω στο συγκεκριμένο μέσο ή διά του συγκεκριμένου μέσου πριν από τη σύναψη αυτής της σύμβασης, τουλάχιστον τις προσυμβατικές πληροφορίες που αφορούν τα βασικά χαρακτηριστικά των αγαθών ή των υπηρεσιών, την ταυτότητα του εμπορευομένου, τη συνολική τιμή, το δικαίωμα υπαναχώρησης, τη διάρκεια της σύμβασης και, εάν η σύμβαση είναι αορίστου χρόνου, τις προϋποθέσεις καταγγελίας της σύμβασης, κατά τα οριζόμενα στις διατάξεις των παραγράφων (α), (β), (ε), (η) και (ιε) του εδαφίου (1) του άρθρου 17, εξαιρουμένου του υποδείγματος του εντύπου υπαναχώρησης που καθορίζεται στο Τμήμα Β του Παραρτήματος ΙΙΙ σύμφωνα με την παράγραφο (η). Οι λοιπές πληροφορίες, οι οποίες αναφέρονται στο εδάφιο (1) του άρθρου 17, συμπεριλαμβανομένου του υποδείγματος του εντύπου υπαναχώρησης, παρέχονται από τον εμπορευόμενο στον καταναλωτή κατά κατάλληλο τρόπο σύμφωνα με τις διατάξεις του εδαφίου (1).». |
|  |  |
|  | (ii) | με την αντικατάσταση του εδαφίου (8) αυτού, με το ακόλουθο νέο εδάφιο: |
|  |  |
|  |  | «(8) Εφόσον ο καταναλωτής επιθυμεί η εκτέλεση υπηρεσιών ή η προμήθεια νερού, φυσικού αερίου ή ηλεκτρικής ενέργειας, όταν δεν διατίθενται προς πώληση σε περιορισμένο όγκο ή σε καθορισμένη ποσότητα, ή η παροχή τηλεθέρμανσης να αρχίζει στη διάρκεια της περιόδου υπαναχώρησης που προβλέπεται στις διατάξεις του εδαφίου (2) του άρθρου 20, και η σύμβαση υποχρεώνει τον καταναλωτή να καταβάλει τίμημα, ο εμπορευόμενος απαιτεί από τον καταναλωτή να καταθέσει ρητή αίτηση και ζητά από τον καταναλωτή να αναγνωρίσει ότι, μόλις η σύμβαση εκτελεσθεί πλήρως από τον εμπορευόμενο, ο καταναλωτής θα απολέσει το δικαίωμα υπαναχώρησης.». |
|  |  |
| Tροποποίηση του άρθρου 20 του βασικού νόμου. | 11. To άρθρο 20 του βασικού νόμου τροποποιείται ως ακολούθως: |
|  |  |
|  | (i) | με την προσθήκη του ακόλουθου νέου εδαφίου: |
|  |  |
|  |  | «(1α) Αναφορικά με τις συμβάσεις που έχουν συναφθεί στο πλαίσιο μη προγραμματισμένων επισκέψεων από τον εμπορευόμενο στην οικία του καταναλωτή ή εκδρομών που διοργανώνει εμπορευόμενος με στόχο ή αποτέλεσμα την προώθηση ή την πώληση προϊόντων σε καταναλωτή, ο καταναλωτής δύναται μέσα σε χρονικό διάστημα τριάντα (30) ημερών να υπαναχωρήσει από την σύμβαση». |
|  |  |
|  | (ii) | με την αντικατάσταση του εδαφίου (2) αυτού, με το ακόλουθο νέο εδάφιο: |
|  |  |
|  |  | «(2) Τηρουμένων των διατάξεων της επιφύλαξης του άρθρου 21, η προβλεπόμενη στο εδάφιο (1) προθεσμία υπαναχώρησης λήγει σε δεκατέσσερις (14) ημέρες και η προβλεπόμενη στο εδάφιο (1α) προθεσμία υπαναχώρησης λήγει σε τριάντα (30) ημέρες.  |
|  |  |
| Tροποποίηση του άρθρου 21 του βασικού νόμου. | 12. Το εδάφιο (2) του άρθρου 21 του βασικού νόμου αντικαθίσταται με το ακόλουθο νέο εδάφιο: | 1. Το εδάφιο (2) του άρθρου 21 του βασικού νόμου αντικαθίσταται με το ακόλουθο νέο εδάφιο:
 |
|  |  |
|  |  | «(2) Εάν ο εμπορευόμενος παρέσχε στον καταναλωτή τις πληροφορίες που προβλέπονται στις διατάξεις του εδαφίου (1) εντός δώδεκα (12) μηνών από την ημέρα που ορίζεται στο εδάφιο (2) του άρθρου 20, η περίοδος υπαναχώρησης λήγει σε δεκατέσσερις (14) ημέρες από την ημέρα που ο καταναλωτής θα λάβει τις εν λόγω πληροφορίες, ή σε τριάντα (30) ημέρες μετά την ημέρα κατά την οποία ο καταναλωτής λαμβάνει τις εν λόγω πληροφορίες». |
|  |  |
| Tροποποίηση του άρθρου 24 του βασικού νόμου. | 13. Το άρθρο 24 του βασικού νόμου τροποποιείται ως ακολούθως: |
|  |  |
|  | (i) | με την αντικατάσταση από το εδάφιο (3) αυτού, της φράσης «σε περίπτωση» (πρώτη γραμμή) από την φράση «εκτός εάν».  |
|  |  |
|  | (ii) | με την προσθήκη, αμέσως μετά το εδάφιο (3) αυτού, των ακόλουθών νέων εδαφίων: |
|  |  |
|  |  | «(4)   Όσον αφορά τα δεδομένα προσωπικού χαρακτήρα του καταναλωτή, ο εμπορευόμενος συμμορφώνεται με τις ισχύουσες υποχρεώσεις βάσει του Kανονισμού (ΕΕ) 2016/679. |
|  |  |
|  |  | (5) Ο εμπορευόμενος δεν χρησιμοποιεί κανένα περιεχόμενο, εκτός από τα δεδομένα προσωπικού χαρακτήρα, τα οποία παρασχέθηκαν ή δημιουργήθηκαν από τον καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο, εκτός εάν το εν λόγω περιεχόμενο: |
|  |  |
|  |  | (α) δεν έχει καμία χρησιμότητα εκτός του πλαισίου του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο ∙ |
|  |  |
|  |  | (β) αφορά μόνο τη δραστηριότητα του καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο ∙ |
|  |  |
|  |  | (γ) έχει ομαδοποιηθεί με άλλα δεδομένα από τον εμπορευόμενο και δε δύναται να διαχωριστεί ή δύναται να διαχωριστεί μόνο με δυσανάλογες προσπάθειες ή |
|  |  |
|  |  | (δ) έχει δημιουργηθεί από τον καταναλωτή από κοινού με άλλα πρόσωπα, τα οποία είναι σε θέση να συνεχίσουν να χρησιμοποιούν το περιεχόμενο. |
|  |  |
|  |  | (6)  Με την εξαίρεση των περιπτώσεων που αναφέρονται στις παραγράφους (α), (β) ή (γ) του εδαφίου 5, ο εμπορευόμενος, κατόπιν αιτήματος του καταναλωτή, θέτει στη διάθεση του καταναλωτή οποιοδήποτε περιεχόμενο, εκτός από δεδομένα προσωπικού χαρακτήρα, το οποίο παρασχέθηκε ή δημιουργήθηκε από τον καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο. |
|  |  |
|  |  | (7) Ο καταναλωτής δικαιούται να ανακτά το εν λόγω ψηφιακό περιεχόμενο δωρεάν, χωρίς να παρεμποδίζεται από τον εμπορευόμενο, σε εύλογο χρονικό διάστημα και σε κοινώς χρησιμοποιούμενο και αναγνώσιμο από μηχάνημα μορφότυπο. |
|  |  |
|  |  | (8)  Σε περίπτωση υπαναχώρησης από τη σύμβαση, ο εμπορευόμενος μπορεί να εμποδίζει οποιαδήποτε περαιτέρω χρήση του ψηφιακού περιεχομένου ή της ψηφιακής υπηρεσίας από τον καταναλωτή, συγκεκριμένα καθιστώντας το ψηφιακό περιεχόμενο ή την ψηφιακή υπηρεσία μη προσβάσιμα στον καταναλωτή ή απενεργοποιώντας τον λογαριασμό χρήστη του καταναλωτή, με την επιφύλαξη του εδαφίου 6.». |
|  |  |
| Tροποποίηση του άρθρου 25 του βασικού νόμου. | 14. Το άρθρο 25 του βασικού νόμου τροποποιείται ως ακολούθως: |
|  |  |
|  | (i) | με την αντικατάσταση από το εδάφιο (1) αυτού, της φράσης «σε περίπτωση» (πρώτη γραμμή) από την φράση «εκτός εάν». |
|  |  |
|  | (ii) | με την προσθήκη αμέσως μετά το εδάφιο (2) αυτού, του ακόλουθου νέου εδαφίου: |
|  |  |
|  |  | «(2Α). Σε περίπτωση υπαναχώρησης από τη σύμβαση, ο καταναλωτής αποφεύγει να χρησιμοποιεί το ψηφιακό περιεχόμενο ή την ψηφιακή υπηρεσία και να τα θέτει στη διάθεση τρίτων.» |
|  |  |
|  | (iii) | με την αντικατάσταση της παραγράφου (i) του εδαφίου (4) με την ακόλουθη νέα παράγραφο: |
|  |  |
|  |  | «(i) ο καταναλωτής δεν έδωσε την προηγούμενη ρητή συγκατάθεση του για να αρχίσει η εκτέλεση της σύμβασης πριν από το τέλος της περιόδου των δεκατεσσάρων (14) ημερών ή των τριάντα (30) ημερών που προβλέπεται στο άρθρο 20.» |
|  |  |
| Tροποποίηση του άρθρου 27 του βασικού νόμου. | 15. Το άρθρο 27 του βασικού νόμου τροποποιείται ως ακολούθως: |
|  |  |
|  | (i) | με την αντικατάσταση της παραγράφου (α) αυτού με την ακόλουθη νέα παράγραφο: |
|  |  |
|  |  | «(α) Συμβάσεις υπηρεσιών μετά την πλήρη εκτέλεση της υπηρεσίας αλλά, εφόσον προβλέπεται στη σύμβαση η υποχρέωση του καταναλωτή να καταβάλει το τίμημα, μόνο εάν η εκτέλεση άρχισε με την προηγούμενη ρητή συγκατάθεση του καταναλωτή και με την εκ μέρους του αναγνώριση ότι θα απολέσει το δικαίωμα υπαναχώρησης του, μόλις η σύμβαση εκτελεσθεί πλήρως από τον εμπορευόμενο». |
|  |  |
|  | (ii) | με την αντικατάσταση της παραγράφου (ιγ) αυτού με την ακόλουθη νέα παράγραφο: |
|  |  |
|  |  | «(ιγ) συμβάσεις προμήθειας ψηφιακού περιεχομένου που δεν παρέχεται σε υλικό μέσο, εφόσον η εκτέλεση έχει ξεκινήσει, και εφόσον προβλέπεται στη σύμβαση η υποχρέωση του καταναλωτή να καταβάλει τίμημα σε περίπτωση που: |
|  |  |
|  |  | 1. ο καταναλωτής έδωσε την προηγούμενη ρητή συγκατάθεσή του, ώστε να ξεκινήσει η εκτέλεση της σύμβασης στη διάρκεια της περιόδου ισχύος του δικαιώματος υπαναχώρησης,
 |
|  |  |
|  |  | 1. ο καταναλωτής αναγνώρισε ότι χάνει συνεπακόλουθα το δικαίωμα υπαναχώρησης του και
 |
|  |  |
|  |  | 1. ο εμπορευόμενος προέβη στην παροχή της επιβεβαίωσης, η οποία προβλέπεται στο εδάφιο (2) του άρθρου 18 ή στο εδάφιο (7) του άρθρου 19.
 |
|  |  |
|  | (iii) | με την προσθήκη, αμέσως μετά την παράγραφο (ιγ) αυτού, της ακόλουθης επιφύλαξης: |
|  |  |
|  |  | “Νοείται ότι οι εξαιρέσεις στο δικαίωμα υπαναχώρησης όπως ορίζονται στις παραγράφους (α) έως (δ) δεν εφαρμόζονται στην περίπτωση των συμβάσεων που έχουν συναφθεί στο πλαίσιο μη προγραμματισμένων επισκέψεων εμπορευόμενου στην οικία καταναλωτή ή εκδρομών που διοργανώνει εμπορευόμενος με στόχο ή αποτέλεσμα την προώθηση ή την πώληση προϊόντων στους καταναλωτές.» |
|  |  |
|  | (iv) | με την προσθήκη αμέσως μετά την παράγραφο (ιγ) αυτού, της ακόλουθης νέας παραγράφου: |
|  |  |
|  |  | «(ιδ) Στην περίπτωση συμβάσεων υπηρεσιών, οι οποίες επιβάλλουν στον καταναλωτή την υποχρέωση να καταβάλει τίμημα, όταν ο καταναλωτής έχει ζητήσει ειδικά επίσκεψη από τον εμπορευόμενο με σκοπό την πραγματοποίηση επιδιορθώσεων, ο καταναλωτής χάνει το δικαίωμα υπαναχώρησης, μετά την πλήρη παροχή της υπηρεσίας, υπό την προϋπόθεση ότι η εκτέλεση ξεκίνησε με την προηγούμενη ρητή συγκατάθεση του καταναλωτή.» |
|  |  |
| Προσθήκη νέου άρθρου 32A του βασικού νόμου.  | 16. Ο βασικός νόμος τροποποιείται με την προσθήκη, αμέσως μετά το άρθρο 32, του ακόλουθου νέου άρθρου 32Α: |
|  |  | «(32Α) Ο καταναλωτής απαλλάσσεται από την υποχρέωση να λάβει καθ’ οιονδήποτε τρόπο υπόψη την παροχή μη παραγγελθέντων αγαθών, νερού, φυσικού αερίου, ηλεκτρικής ενέργειας, τηλεθέρμανσης ή ψηφιακού περιεχομένου ή μη ζητηθείσης παροχής υπηρεσιών, η οποία απαγορεύεται από το εδάφιο (4) του άρθρου 4 και την παράγραφο (6) του Μέρους Β του Παραρτήματος Ι του παρόντος Νόμου. Σε τέτοιες περιπτώσεις, η απουσία απάντησης από τον καταναλωτή, ύστερα από περίπτωση παροχής μη παραγγελθέντων δεν ισοδυναμεί με συναίνεση.  |
|  |  |
| Τροποποίηση του άρθρου 45 του βασικού νόμου. | 17. Το άρθρο 45 του βασικού νόμου τροποποιείται με την προσθήκη της ακόλουθης νέας παραγράφου: |
|  |  |
|  |  | «(γ)(i) Ως προγενέστερη τιμή θεωρείται η χαμηλότερη τιμή πώλησης και/ή η μοναδιαία τιμή, στην οποία πωλείτο το ίδιο κατά ποιότητα ή ποσότητα προϊόν, εντός περιόδου τριάντα (30) ημερών πριν την εφαρμογή της μείωσης της τιμής, εξαιρουμένων των αγαθών τα οποία δύνανται, λόγω της φύσης τους, να αλλοιωθούν και/ή λήξουν σύντομα και/ή κυκλοφορούν στην αγορά εντός περιόδου μικρότερης των τριάντα (30) ημερών. |
|  |  |
|  |  | (ii) Σε περίπτωση κατά την οποία η μείωση της τιμής αυξάνεται προοδευτικά, ως προγενέστερη τιμή θεωρείται η τιμή χωρίς τη μείωση της τιμής, πριν από την πρώτη εφαρμογή της μείωσης της τιμής.» |
|  |  |
| Τροποποίηση του άρθρου 57 του βασικού νόμου. | 1. 18. Το άρθρο 57 του βασικού νόμου τροποποιείται ως ακολούθως:
 |
|  |  |
|  | (i) | η παράγραφος (ια) του εδαφίου (1) αντικαθίσταται από την ακόλουθη νέα παράγραφο: |
|  |  |
|  |  | 1. «με αιτιολογημένη απόφαση και αφού ακούσει ή δώσει την ευκαιρία στον ενδιαφερόμενο παραβάτη ή εκπρόσωπο του να ακουστεί, προφορικά και/ή γραπτά, να επιβάλλει διοικητικό πρόστιμο ανάλογα με τη φύση, τη βαρύτητα και τη διάρκεια της παράβασης, ύψους μέχρι και το πέντε τοις εκατό (5%) του ετήσιου κύκλου εργασιών του παραβάτη. Σε περίπτωση κατά τη οποία δεν είναι διαθέσιμες οι πληροφορίες σχετικά με τον ετήσιο κύκλο εργασιών του παραβάτη, δύναται να επιβληθεί πρόστιμό ύψους τουλάχιστον δύο εκατομμυρίων ευρώ (€2,000, 000).»
 |
|  |  |
|  | (ii) | η τρίτη επιφύλαξη της παραγράφου (ια) του εδαφίου 1 ( τέταρτη παράγραφος) διαγράφεται. |
|  |  |
| Τροποποίηση του Παραρτήματος Ι του βασικού νόμου.  | 19. Το Παράρτημα Ι του βασικού νόμου τροποποιείται ως ακολούθως: |
|  |  |
|  | (α) | με την προσθήκη αμέσως μετά τo σημείο 11, του ακόλουθου νέου σημείου: |
|  |  |
|  |  | «(11α) Παροχή αποτελεσμάτων αναζήτησης μετά την υποβολή ερωτήματος επιγραμμικής αναζήτησης εκ μέρους καταναλωτή χωρίς να κοινοποιείται σαφώς τυχόν διαφήμιση επί πληρωμή ή καταβολή τιμήματος ειδικά για την επίτευξη υψηλότερης κατάταξης προϊόντων μεταξύ των αποτελεσμάτων αναζήτησης.» |
|  |  |
|  | (β) | με την προσθήκη αμέσως μετά το σημείο 23, των ακόλουθων νέων σημείων: |
|  |  |
|  |  | «(23Α) Η μεταπώληση εισιτηρίων εκδηλώσεων στους καταναλωτές, εάν ο εμπορευόμενος τα απέκτησε χρησιμοποιώντας αυτοματοποιημένα μέσα για να παρακάμψει οποιοδήποτε επιβαλλόμενο όριο στον αριθμό των εισιτηρίων που επιτρέπεται να αγοράσει κάποιος ή οποιουσδήποτε άλλους κανόνες που ισχύουν για την αγορά εισιτηρίων. |
|  |  |
|  |  | (23Β) Με τη δήλωση ότι οι αξιολογήσεις ενός προϊόντος υποβάλλονται από καταναλωτές που έχουν πράγματι χρησιμοποιήσει ή αγοράσει το προϊόν, χωρίς να έχουν ληφθεί εύλογα και αναλογικά μέτρα, προκειμένου να ελεγχθεί ότι προέρχονται από τους εν λόγω καταναλωτές.» |
|  |  |
|  |  | (23Γ) Η υποβολή ή η ανάθεση σε άλλο νομικό ή φυσικό πρόσωπο της υποβολής ψευδών αξιολογήσεων ή θετικών κριτικών καταναλωτών ή η διαστρέβλωση των αξιολογήσεων ή των θετικών κριτικών καταναλωτών, με σκοπό την προώθηση προϊόντων.» |
|  |  |
| Τροποποίηση του Παραρτήματος ΙΙΙ του βασικού νόμου. | 1. 20. Το Παράρτημα ΙΙΙ του βασικού νόμου τροποποιείται ως ακολούθως:
 |
|  |  |
|  | (i) | Η τρίτη παράγραφος του Μέρους Α αυτού, αντικαθίσταται από την ακόλουθη νέα παράγραφο: |
|  |  |
|  |  | «Προκειμένου να ασκήσετε το δικαίωμα υπαναχώρησης, μας (Σημείωση 2) ενημερώνετε για την απόφαση σας να υπαναχωρήσετε από την παρούσα σύμβαση με μια ξεκάθαρη δήλωση (π.χ. επιστολή που θα σταλεί με ταχυδρομείο ή ηλεκτρονικό ταχυδρομείο). Μπορείτε να χρησιμοποιήσετε το συνημμένο υπόδειγμα εντύπου υπαναχώρησης, χωρίς τούτο να είναι υποχρεωτικό.(Σημείωση 3)». |
|  |  |
|  | (ii) | με την αντικατάσταση της Σημείωσης 2 κάτω από τον τίτλο, *«Έντυπο « Οδηγίες για τη συμπλήρωση του εντύπου υπαναχώρησης» που αφορούν τις σημειώσεις 1-6*, με το ακόλουθο νέο κείμενο: |
|  |  |
|  |  | « Σημείωση 2Αναγράψτε το ονοματεπώνυμό σας, τη γεωγραφική διεύθυνση σας, τον αριθμό του τηλεφώνου σας και τη διεύθυνση του ηλεκτρονικού ταχυδρομείου σας.» |
|  |  |
|  | (iii) | με την αντικατάσταση της πρώτης παραγράφου του Μέρους Β αυτού, με την ακόλουθη νέα παράγραφο: |
|  |  |
|  |  | «Προς (Ο Εμπορευόμενος αναγράφει εδώ το όνομά του, τη γεωγραφική του διεύθυνση και τη διεύθυνση του ηλεκτρονικού του ταχυδρομείου». |
|  |  |